Toetse kon nie bewys dat slenkdalkoors op ’n plaas in die Vrystaat voorgekom het nie. Die departement van landbou, grondhervorming en landelike ontwikkeling sê bykomende toetse kon ook nie bewyse van die siekte kry nie.
Die departement herinner boere daaraan dat kliniese toetse nie genoeg is om ’n diagnose te bevestig nie. Die kliniese simptome en geskiedenis moet ook in ag geneem word. In hierdie geval het ’n ondersoek van die plaas slenkdalkoors uitgeskakel en getoon dat die skape waarskynlik weens ’n ander rede gevrek het.